Odense Adresse-Contoirs Efterretninger, 1840-12-17
Blandinger. Aalborg Avis meddeler følgende Correspondentartikler af 9 ds. fra Kjøbenhavn: "Til den Fest, som i Anledning af Kronprindsens Forlovelse fandt Sted paa Christiansborg Slot, vare, foruden de tre første Klasser i Rangen, tillige alle Officererne ved Kjøbenhavns Garnison, Borgervæbningen, Brandcorpset, Livcorpset, endeel af Geistligheden samt andre anseete Personer indbudne. Salene vare glimrende oplyste og Synet af de mange brillante og brogede Uniformer, der blandede sig No med de pragtfuldt smykkede Damers hvide Baldragter, ydede et særdeles smukt Skue. En stor Frihed og Munterhed herskede overalt, og Kongen og den kongelige Familie blandede sig utvungne blandt Mængden, der menes at have talt henved 1100 Personer. Med den største Mildhed indlod Hs. Majestæt sig i Samtale med Officerer, af de forskjellige Corpser og havde for hver et venligt Ord. J flere Sale blev der dandset, men der var en temmelig Mangel paa Damer, da kun de tre første Klasser vare indbudne. J nogle Sale blev der spillet, og Deres Majestæter deeltoge ogsaa i Spillepartier. Overalt var opsat Biiffetter med Forfriskninger, som Enhver utvungen kunde nyde af. Kl. 12 1/2 blev der givet Signal til at gaae til Taffels. For den kongelige Familie var Taffelet, i Forbindelse med et Marschalstaffel, dækket paa første Sal, imedens der for de andre til Festen Jndbudne var dækket, i Mezzaninetagen, hvor der serveredes koldt Kjøkken. Omtrent Kl. 4 1/2 forlode Deres Majestæter Slottet og gave derved Signal til Festens Ophør, som sikkert Faa af de Jndbudne forlode utilfredsstillede. - J den senere Tid ere flere Skibsladninger med Geværer og grovere Skyts, blevne afsendte til Bornholm, af de sidste endeel 3 og Copundige Kanoner med Lavetter, og med det Første ville flere Kystrapperter blive sendte derover. Denne Foranstaltning har ogsaa været høist nødvendig, thi intetsteds har sikkert Forsvarskytset været i en saa forfalden Stand, som paa Bornholm. Paa Den fandtes der nemlig neppe eet brugeligt Gevær, de fleste havde ingen Skjæfter, andre ingen Leb, nogle vare opædte af Rust, og ligeledes vare Kanonerne ganske ubrugelige, saa at de Skibsladninger cassable Vaaben, der ere ankomne hertil, frembyde et i sit Slags sjeldent Syn. - Den undvegne Livsfange, Rudolph Simonsen, havde tidligere hensiddet i et af Taarnene i Castellet, men paa Grund af sit gode Forhold var han bleven forflyttet til Tugthuset paa Christianshavn.Han havde vidst at tilvende sig et Toug fra en Tørvevogn, og dette benyttede han, da han en Morgen skulde hente Tørv fra et af Lofterne, til at fire sig ned fra Lugen og var i Mørket undgaaet Skildvagtens Opmærksomhed. Sin Fangetrøie havde han kastet fra sig paa Gaden. To Dage efter Undvigelsen fandtes en Mand myrdet af et Knivstik udenfor Nørreport og ganske nogen. J Slutningen af denne Uge blev Rudolph Simonsen greben, efter Forlydende, i en Kjelder ved Nørreport, og han har allerede tilstaaet, at han har myrdet den Fundne og benyttet hans Klæder, for at kunne undvige. - Jgaar Morges greb Politiet i et Huus i Landemærket en Person, der er mistænkt for at have givet sig af med at mynte falske Sølvpenge, hvilken Mistanke er bleven bestyrket derved, at der i hans Kammer forefandtes Støbningsmaterialier. Denne Fængsling staaer formodentlig i Forbindelse med det Falskmynterie, som er opdaget hos Fangerne i et af Citadellets Taarne. - Fra Henr. Hertz's Haand skal Man kunne vente en ny Vaudeville, der siges at ville fore Titel af: "Op og ned af Østergade."